Midgard vikingsenter

**Midgard vikingsenter**, opprinnelig kalt **Midgard historisk senter**, er et utstillingsanlegg i Horten kommune i Vestfold og Telemark fylke som formidler kunnskap om vikingtida med vekt på historien i Vestfold. Senteret ligger på Borre (Kirkebakken) i tilknytning til Borrehaugene (Borreparken), Nord-Europas største samling av monumentale gravhauger fra merovinger- og vikingtid. Senteret er en del av Vestfoldmuseene.

Midgard vikingsenter ble åpnet av dronning Sonja 27. mai 2000. I 2007 ble det funnet avtrykk etter store vikingtidsbygninger på Borrefeltet, og i 2013 åpnet Gildehallen, en fri rekonstruksjon av en høvdinghall, som del av publikumsanlegget. 

Midgard vikingsenter tilbyr faste og skiftende museumsutstillinger, ulike arrangementer og omvisninger i Borreparken der det i dag er sju synlige storhauger. Senteret kombinerer historisk forskning med opplevelser gjennom aktiviteter og demonstrasjoner.

I forbindelse med tusenårsskiftet ble senteret sammen med Borreparken valgt til Vestfold fylkes tusenårssted.

## Publikumsbygget

Selve publikumsbygget er signert Lund & Slaatto Arkitekter AS i Oslo, i samarbeid med arkitekt Halgeir Kårstein MNAL. Lund & Slaatto er tidligere kjent for bygg som St. Hallvard kirke, Norges Bank i Oslo, kulturhuset Sølvberget i Stavanger og vernebygget over Hamar domkirkeruin. Arkitekturen har vunnet mye positiv oppmerksomhet, blant annet i tidsskriftet *[[Byggekunst]]*.

Midgardbygget består av flere sammensatte elementer. De runde formene symboliserer haugene og kulesteinene i fjæra. Det lange taket bærer skipets preg, og kaféens buede glassfasade mot parken fører tankene til bølgeslagene i fjæra.

Betongen har rød rombeporfyr fra Skåne pukkverk ved Nykirke som innslagsmateriale. Rombeporfyren er også valgt som Midgards signalstein.


Fil:Midgard historisk senter i Horten er en del av Vestfoldmuseene IKS. Senteret ble åpnet 27. mai 2000 av HMS Dronning Sonja og har som hovedmål å skape og formidle kunnskap om vikingtid i Vestfold.jpg|Vikingsenteret ble tegnet av Lund & Slaatto Arkitekter og består av flere arkitektoniske elementer i hovedsakelig betong. 

File:Midgard vikingsenter (Vikings centre) ved Borrehaugene (Borre burial mounds) Horten (Oslofjorden, Norway) Inngang entrance Lund & Slaatto Eiketrær oaks Gressbakker lawn Folk visitors Summer etc 2021-07-08 IMG 8178.jpg|Publikumsbygget rommer blant annet en fast utstilling av originalgjenstander fra borrefunnet og en kafeteria med panoramautsikt og uteservering. 

File:Midgard vikingsenter (Vikings centre) ved Borrehaugene (Borre burial mounds) Horten (Oslofjorden, Norway) Lund & Slaatto Eiketrær oaks Gressbakker lawn Kornåker field Summer etc 2021-07-08 IMG 8370.jpg|Nordre ende av publikumsbygget.

 
File:Interior of Midgard Vikingsenter (Midgard Viking Visitor center), Borre Borrehaugene, Horten, Norway November 2011.jpg|Interiør. 




File:Midgard vikingsenter (Vikings centre) ved Borrehaugene (Borre burial mounds) Horten (Oslofjorden, Norway) Eiketrær åkre gressbakker (oaks fields) Cafe visitors summer Lund & Slaatto etc Forvrengt distorted panorama 2021-07-08 IMG.jpg|Besøkssenteret tilbyr blant annet utstillinger, tilstelninger, servering, omvisning og uteanlegg med tømmerbygninger. Til høyre i bildet sees «vikinglekeplassen». I skogen bak ligger «Gildehallen» i et innhegnet område med flere hus.

File:Midgard vikingsenter (Vikings centre) ved Borrehaugene (Borre burial mounds) Horten (Oslofjorden, Norway) Biler eiketrær åkre gressbakker (Car park Oak trees Fields) Visitors summer Lund & Slaatto Forvrengt (distorted) panorama 2021.jpg|Fra senteret er det utsikt til natur- og kulturlandskapet ved Oslofjorden

File:BORREHAUGENE Borreparken Borre Burial Mounds HORTEN Oslofjorden Norway Port gate Steingjerde stone fence Nasjonalparken i Borre Infotavler Kornåker Skilt Midgard Gildehallen sommer trær gress biler Forvrengt distorted panorama 2021-.jpg|I Borreparken (Borrehaugene) like nedenfor Midgard og Borre kirke er en samling gravhauger fra år 600–900. Sju storhauger er synlige i dag.



## Gildehallen
:

I 2007 ble det funnet spor (stolpehull) etter to store haller og et langhus på Borre, trolig fra merovingertid, og det ble klart at kongssetet på Borre var et maktsentrum allerede før vikingtida.

«Gildehallen» i «vikinglandsbyen» i Voldskogen nord for publikumsbygget er en rekonstruksjon av en stor festsal fra yngre jernalder. Hallen er utformet på grunnlag av håndverk, byggeskikk og dekor fra arkeologiske funn, tidlige langhus, stolpebygg, stavkirker  og med inspirasjon fra blant annet sagnet om Beowulf.

Tømmerbygningen er 13 meter på det høyeste. Taket har takspon og utskåret mønekam. Lyra er utstyrt med treskjæringer, og hovedinngangen har en utskåret portal.

Innvending er hallen utstyrt med ildsted, benker og bord med håndskårne bordstøtter. Motivene i treskurden på de fire midtre bærestolpene i hallen, stavene eller søylene, forteller hver sin vikingtidsmyte som til sammen danner en idémessig bakgrunn for hallen. Stokkene er skåret ut for hånd, bortsett fra bruk av maskiner for å frese ned dybden. Mange av bygningsdelene er bearbeidet med økser og høvler (skjøver eller pjål), og omtrent 2800 m2 har fått en tilnærmet tidsriktig overflate. Utskjæringene er formet som etterlikninger av den såkalte vestfoldstilen, hovedsakelig basert på osebergfunnet. I 2015 startet arbeidet med å male portalen og søylene utfra arkeologiske kilder. Vikingene var glad i sterke og livlige farger, spesielt rødt og blått som var dyrt å fremstille og ettertraktet som statussymbol blant eliten. 

Hallen er utstyrt med keramikk og vikingglass til servering og med skinnfeller fra spelsau til å sitte på. Slike sauer beiter i Borreparken. 

Gildehallen på Borre leies også ut som fest- og samlingslokale.


File:Midgard vikingsenter Borre Horten Norway GILDEHALLEN Rekonstruert festhall 2013 Leir plass trehus porttårn gjerde gangvei Viking Age inspired party hall Village camp area Wooden palisade fence gate tower Parking 2021-09-03 Panorama.jpg|«Vikinglandsbyen» med Gildehallen ligger like nord for publikumssenteret.

File:Midgard vikingsenter Borre Horten Norway GILDEHALLEN Rekonstruert festhall 2013 Leir plass trehus porttårn gjerde gangvei Viking Age inspired party hall Village camp area Wooden palisade fence gate tower etc 2021-09-03 Panorama.jpg|Leirområdet omkring hallen har porttårn, palisade, mindre servicebygg og annet.



## Referanser


## Eksterne lenker

* Midgard vikingsenter